text: Se Video: Simpel fodfejl koster lokalråd i Stouby 357.000 kr.
  27 september 2014 kl. 12.10
  En simpel fodfejl betyder, at lokalrådet i Stouby går glip af de lovede LAG midler til en ny legeplads.
  
  Borgerne i Stouby havde fået tilsagn på et tilskud på 357.000 kroner til en ny legeplads på Stouby Skole, men fordi fakturaerne for renoveringen er blevet udstedt til skolen i stedet for lokalrådet, har de nu i stedet for penge, kun fået et afslag.
  Fodfejlen kunne ændres ved efterfølgende at udstede fakturaerne til lokalrådet i stedet for skolen, men den går ikke.
  Ifølge formanden for Stouby og Omegns Lokalråd, Ole Flemming Lyse, viser det tydeligt, hvor bureaukratisk LAG midlerne bliver administreret.
  Han fortæller, at der tidligere var et krav om, at LAG ansøgninger skulle godkendes af en revisor for at sikre, at der ikke sker fejl, inden ansøgningen bliver indsendt. Men det krav er nu afskaffet, og det mener formanden er en fejl.
  Hør formand Ole Flemming Lyse i klippet her:
  Varighed 0:22
  